Llíria acull la 1a fase del Campionat d'Espanya de Futbol de seleccions autonòmiques femenines Sub-16 i Sub-18
11 de desembre de 2017

Llíria serà l'escenari de la primera fase del Campionat d'Espanya de Futbol de seleccions autonòmiques femenines Sub-16 i Sub-18, els pròxims 16 i 17 de desembre.

Amb este motiu, Ca la Vila ha acollit hui la presentació oficial d'este esdeveniment esportiu nacional que va a enfrontar en l’inici de la competició a les seleccions de la Comunitat Valenciana, Aragó, País Basc i Galícia, en les instal·lacions del camp municipal de “El Canó”. Es disputaran un total de 8 partits en les dues jornades que donaran començament a les 10.15 hores.

L'acte ha comptat amb la presència del regidor d'Esports, Pedro Vicente, el secretari general de la Federació de Futbol de la Comunitat Valenciana (FFCV), Salvador Gomar, el coordinador de Seleccions Autonòmiques, Juan José Alfonso, així com el president de l'Associació de Veterans del Club de Futbol Llíria, Miguel Cerezo.

“L'esport de Llíria viu un moment dolç i la celebració de l’inici d'esta competició nacional consagra la voluntat de la ciutat per seguir albergant esdeveniments esportius d'esta magnitud, i per això volem reiterar el nostre més sincer agraïment a les federació per la confiança dipositada”, ha destacat Pedro Vicente.

Presentació equip femení del Llíria

La presentació d'esta competició nacional ha sigut una oportunitat única per a anunciar oficialment la formació d'un equip femení absolut de futbol a Llíria, que dependrà de l'Associació de Veterans.